b"\n_START_ARTICLE_\nPierre Etaix\n_START_SECTION_\nBiografia\n_START_PARAGRAPH_\nPallasso, cineasta, dibuixant, gagman, mag, cartellista: el ventall de talents de Pierre \xc3\x89taix \xc3\xa9s ampli._NEWLINE_Originari de Roanne on neix el 1928, grafista de formaci\xc3\xb3, iniciat en l'art del vitrall pel mestre Th\xc3\xa9odore-G\xc3\xa9rard Hanssen, Pierre \xc3\x89taix construeix essencialment la seva carrera al voltant de l\xe2\x80\x99humor. S'estableix a Par\xc3\xads on viu d'actuacions a cabarets i music-halls, com Le Cheval d'Or, Les Trois Baudets, A.B.C i l'Alhambra, Bobino i l'Olympia, aix\xc3\xad com al circ amb el pallasso Nino._NEWLINE_Coneix Jacques Tati el 1954 pel qual treballa com a dibuixant i gagman per a la preparaci\xc3\xb3 de la seva pel\xc2\xb7l\xc3\xadcula El meu oncle, despr\xc3\xa9s com a ajudant de direcci\xc3\xb3 en el rodatge (1958). Produeix el seu n\xc3\xbamero de music-hall, el 1960, en l'espectacle de Jacques Tati: Jour de f\xc3\xaate a l'Olympia. Pierre \xc3\x89taix s'inscriu en l\xe2\x80\x99elenc dels mestres de l\xe2\x80\x99slapstick (cinema c\xc3\xb2mic del temps del mut) amb Buster Keaton, Harold Lloyd, Harry Langdon, Max Linder, Charlie Chaplin i Laurel i Hardy als que admira sense l\xc3\xadmits i als que ha retut gr\xc3\xa0ficament nombrosos homenatges._NEWLINE_El seu aprenentatge de la construcci\xc3\xb3 c\xc3\xb2mica pr\xc3\xb2piament cinematogr\xc3\xa0fica amb Jacques Tati el condueix a la realitzaci\xc3\xb3 del seu primer curtmetratge Rupture, que signa amb Jean-Claude Carri\xc3\xa8re L'endem\xc3\xa0 del rodatge de la pel\xc2\xb7l\xc3\xadcula, Pierre \xc3\x89taix presenta al seu productor la idea del seu segon curtmetratge Heureux Anniversaire, igualment signat amb Jean-Claude Carri\xc3\xa8re. La pel\xc2\xb7l\xc3\xadcula obt\xc3\xa9, entre altres, l'oscar al millor curtmetratge el 1963._NEWLINE_Realitza el seu primer llargmetratge Le Soupirant el 1962, despr\xc3\xa9s Yoyo el 1964, on ret un vibrant homenatge al m\xc3\xb3n del circ que el fascina des de sempre. Realitza llavors altres dos llargmetratges m\xc3\xa9trages Tant qu'on a la sant\xc3\xa9 (1965) i Le Grand Amour (1968), que escriu amb Jean-Claude Carri\xc3\xa8re._NEWLINE_Durant l\xe2\x80\x99estiu de 1969 realitza Pays de cocagne en 16 mm, pel\xc2\xb7l\xc3\xadcula de la qual la cr\xc3\xadtica no li perdona la seva trista comprovaci\xc3\xb3 de l'obertura de la societat de consum, l'endem\xc3\xa0 del maig de 68. Des de llavors, comen\xc3\xa7a una llarga travessia del desert a nivell cinematogr\xc3\xa0fic._NEWLINE_Davant l\xe2\x80\x99enrariment del m\xc3\xb3n del circ franc\xc3\xa8s, Pierre \xc3\x89taix pren la decisi\xc3\xb3 de fundar l'Escola nacional de circ (1973), amb Annie Fratellini (casat el 1969), i produeix essencialment pallasso blanc amb ella, durant les gires del seu propi circ, l'august._NEWLINE_El 1985, signa la seva primera obra teatral L'edat del senyor \xc3\xa9s avan\xc3\xa7ada, aut\xc3\xa8ntic homenatge a Sacha Guitry i a l'art del teatre. Se li nega tanmateix l'escenificaci\xc3\xb3, que hom confia a Jean Poiret. Davant l'\xc3\xa8xit de l'obra, se li demana l'adaptaci\xc3\xb3 televisiva el 1987. Realitza la pel\xc2\xb7l\xc3\xadcula i interpreta el paper principal tenint com a companys Nicole Calfan i Jean Carmet. L'any seg\xc3\xbcent respon a un enc\xc3\xa0rrec de La Sept per a una vesprada tem\xc3\xa0tica sobre Georges M\xc3\xa9li\xc3\xa8s i realitza el curtmetratge en imatges de s\xc3\xadntesi R\xc3\xaave d\xe2\x80\x99artiste ou le cauchemar de M\xc3\xa9li\xc3\xa8s  interpretat per Christophe Malavoy, aix\xc3\xad com el fullet\xc3\xb3 Rapt de la s\xc3\xa8rie Souris noire que obt\xc3\xa9 el FIPA d'argent._NEWLINE_El 1989, se li confia la realitzaci\xc3\xb3 de la primera pel\xc2\xb7l\xc3\xadcula de ficci\xc3\xb3 en format omnimax, J'\xc3\xa9cris dans l'espace, per a La G\xc3\xa9ode de la Villette el 1989; enc\xc3\xa0rrec per a les celebracions del bicentenari de la Revoluci\xc3\xb3 francesa, al voltant del tema de la invenci\xc3\xb3 del tel\xc3\xa8graf, del qual escriu el gui\xc3\xb3 amb Jean-Claude Carri\xc3\xa8re. El seu inter\xc3\xa8s pel procediment - reservat fins aqu\xc3\xad als documentals animalistes o paisatgistes i a l'ineludible circuit de les muntanyes russes foranes - \xc3\xa9s motivat per aquesta nova forma d'expressi\xc3\xb3 que difereix clarament del proc\xc3\xa9s cl\xc3\xa0ssic del cinema, per la relaci\xc3\xb3 que s\xe2\x80\x99estableix entre l'espectador i la imatge projectada. \xc3\x89s amb aquesta \xc3\xbaltima pel\xc2\xb7l\xc3\xadcula que s\xe2\x80\x99atura la carrera cinematogr\xc3\xa0fica de Pierre \xc3\x89taix._NEWLINE_Malgrat la impossibilitat de portar a terme els projectes que t\xc3\xa9 en cartera, no deixa tanmateix de treballar._NEWLINE_El seu domini del so i la seva utilitzaci\xc3\xb3 c\xc3\xb2mica en cadascuna de les seves pel\xc2\xb7l\xc3\xadcules, on els gags evolucionen sense parar, fan actualment de Pierre \xc3\x89taix l'\xc3\xbanic representant del slapstick a Fran\xc3\xa7a, com Jerry Lewis als Estats Units._NEWLINE_El 2009, Pierre \xc3\x89taix prepara un espectacle de music-hall, i escriu un migmetratge amb Jean-Claude Carri\xc3\xa8re. T\xc3\xa9 tamb\xc3\xa9 la intenci\xc3\xb3 de muntar al teatre la seva obra L'\xc3\xa2ge de monsieur est avanc\xc3\xa9 ja presentada el 1985._NEWLINE_L'octubre de 2009, \xc3\xa9s la consagraci\xc3\xb3, el Festival Lumi\xc3\xa8re a Li\xc3\xb3, que t\xc3\xa9 com a objectiu principal la restauraci\xc3\xb3 de pel\xc2\xb7l\xc3\xadcules aix\xc3\xad com la seva projecci\xc3\xb3 durant el festival a tot el Gran Li\xc3\xb3, ha reconegut els talents de Pierre \xc3\x89taix creant una retrospectiva Vive Pierre Etaix!._NEWLINE_A finals de gener de 2010, puja a l\xe2\x80\x99escenari, a Bordeus, amb el seu nou espectacle de music-hall Miousik Papillon, on ajuntant m\xc3\xbasica i slapstick, reapareix sota els trets de Yoyo.\n_START_SECTION_\nCessi\xc3\xb3 de drets\n_START_PARAGRAPH_\nLes cinc pel\xc2\xb7l\xc3\xadcules que \xc3\x89taix ha escrit amb Jean-Claude Carri\xc3\xa8re, Le Soupirant, Yoyo, Tant qu'on a la sant\xc3\xa9, Le Grand Amour i Pays de cocagne, han estat objecte d'un litigi sobre els drets que impedien la seva explotaci\xc3\xb3 fins i tot de Yoyo, que ha estat restaurat per la Fundaci\xc3\xb3 Groupama Gan pel cinema el 2007. Algunes pel\xc2\xb7l\xc3\xadcules han obtingut fins i tot premis als Festivals de berl\xc3\xadn, de Canes i de Moscou. _NEWLINE_Alguns grans noms del set\xc3\xa8 art, com Woody Allen, s'han mobilitzat manifestant el seu descontentament. Un moviment de suport circula per internet._NEWLINE_El juny de 2009, el jutjat de primera inst\xc3\xa0ncia de Par\xc3\xads ha donat ra\xc3\xb3 a Pierre \xc3\x89taix i li ha tornat els seus drets sobre aquestes pel\xc2\xb7l\xc3\xadcules, posant final a aquest embolic de cinc anys_NEWLINE_Gavroche Productions (la societat que considera tenir els drets de les pel\xc2\xb7l\xc3\xadcules de Pierre \xc3\x89taix) ha decidit apel\xc2\xb7lar la decisi\xc3\xb3 de la just\xc3\xadcia, per\xc3\xb2 el tribunal d'apel\xc2\xb7laci\xc3\xb3 ha confirmat el 2010 la decisi\xc3\xb3 de primera inst\xc3\xa0ncia."